Voor jy vrede kan verkry, moet jy genade verstaan. | Koffietyd / My Happy Place
Voor jy vrede kan verkry, moet jy genade verstaan.
In Koffietyd on Oktober 28, 2011 at 16:31
Joyce Meyer Ministries se Facebook status het vanoggend gesê dat as jy genade nie verstaan nie, sal jy nooit vrede hê nie.
Eers na ek weer van Josef in Genesis 34 gelees het, en nadat ek gister by my buurvrou koffie gedrink het, dat ek regtig verstaan wat God daarmee vir ons probeer leer.
Hoeveel keer gebeur dit nie dat ons so desperaat raak vir ons eie deur braak, dat ons afgunstig raak op n ander wanneer God hulle gebede beantwoord nie? Hoeveel mense sal met opregtheid vir jou sê dat hulle bly is dat dit goed gaan met jou, al gaan dit nie goed met hulle nie?
Wanneer ons God se genade verstaan, sal ons sien dat genade nie soos die klaskaptein lys werk nie. Jy bid nie net die regte woorde dat jy n witbroodjie word en dan guns geniet nie. Genade is n proses wat toe laat dat ons leer, en ons leer die beste as dit minder goed met ons gaan. Genade is die proses waar God jou grootste nagmerrie vat en dit omskep in die vervulling van n droom.
Ons leer die kinders nou al n geruime tyd dat die enigste verskil tussen mense, God se genade is. En Connel, ons 7 jarige het dit so mooi uitgedruk. Hy deel sy verjaardag met klein Reef Carneson. Reef was tans baie in die media as gevolg van die fondse wat vir sy behandeling benodig word. Connel was baie hartseer omdat hy weens Reef se kondisie, nie vir hom kon gaan kuier vir sy verjaardag nie… Hy was ontsteld oor ander kinders nie na Reef se verjaardag kon gaan nie… Maar toe hy Reef se foto saam met Shrek in Disneyland sien was sy woorde:’ I thought it was unfair that Reef could not have a party, and that made me sad, but God let him go to meet Mickey and Shrek, and that makes me happy! I also want to go to disneyland, but God has not said yes yet, and that makes me sad. But atleast every year I can have all my friends here for a party, and that makes me happy. So maybe life is not so unfair!’
Connel verstaan genade, en dis sulke oomblike wat my herhinner om dankbaar te weer vir elke situasie in ons lewens, al lyk dit op die oog opslag soos n ramp of al voel dit hoe onregverdig.
« Before Gebed is ‘n lewenswyse Oktober 20, 2011
AfterWanneer ‘n besige skedule sy tol begin eis. Februarie 10, 2012 »